**Dječji vrtić „KADUJICA“ BROJ RKP-a:** 52098

**30.svibnja 12 Matični broj:** 05351812

**Okrug Gornji Razina :** 21

**OIB:02527683076 Razdjel:** Nema razdjela

 **Šifra djelatnosti prema NKD-u**: *8510*

Predškolsko obrazovanje

**OBRAZLOŽENJE**

**PRIJEDLOGA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2022. GODINU – OPĆI DIO**

**ZAKONSKI OKVIR**

U skladu s odredbama novog Zakonu o proračunu koji je na snazi od 01.01.2022. godine, (Nar.nov.br. 144/21, čl.86), Statutom Dječjeg vrtića „KADUJICA“( čl.50, st.1, točka 2), važećeg Pravilnika o proračunskim klasifikacijama (Nar.nov.,br.26/10., 120/13., i 1/20.), Pravilnika o proračunskom računovodstvu i Računskom planu (Nar.nov.,br.124/14.,115/15.,87/16., 3/18., 126/19 i 108/20.) i u skladu s uputama Upravnog odjela za financije, gospodarstvo i komunalne djelatnosti Općine Okrug, proračunski korisnik, Dječji vrtića “ KADUJICA“, ima obvezu izraditi i dostaviti Upravljačkom tijelu, Prijedlog godišnjeg izvještaja o izvršenju financijskog plana za 2022. godinu.

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i obrazovanje te skrb o djeci predškolske dobi. Rad je organiziran u četiri odgojne skupine ( jaslička skupina, 6-satna vrtićka skupina, dvije 10 - satne vrtićke skupine) s ukupno 83 djece, sukladno Planu i programu rada Vrtića .

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22) i Državnom pedagoškom standardu predškolskog odgoja i obrazovanja (NN br. 63/8 i 90/10) te svim općim aktima Vrtića i Osnivača Općine Okrug.

**PRIHODI I PRIMICI**

Ukupni prihodi i primici su najvećim dijelom ostvareni od Osnivača, Općine Okrug. Ukupni prihodi u odnosu na prethodnu 2021. godinu su povećani za 27,4 % (674.304,81 kn ) , a u odnosu na planirana sredstva za 2022. godinu su manji za 9% (317.569,02 kn).

Povećanje prihoda iz nadležnog proračuna Općine Okrug u odnosu na prethodnu godinu iznosi 26,34 %, a u odnosu na plan prihodi od Osnivača su manja za 9,5 %.

Vlastiti prihodi koje Vrtić ostvaruje prema Pravilniku o upisima su manjim dijelom zastupljeni u ukupnim prihodima (0,1%) ,ali je primjetno njihovo povećanje u 2022. godini i to za 361,64 %. Razlog tome je uredno plaćanje roditelja i naplata dugovanja Grada Zagreba iz prethodne godine. Vlastiti prihodi su povećani i u odnosu na planirane za 56% .

Prihodi od pomoći nadležnog Ministarstva znanosti i obrazovanja su minimalnim dijelom zastupljeni u ukupnim prihodima (0,09%), ali ih vrtić u 2022. godini po prvi put realizira za djecu s poteškoćama

Povećanje ukupnih prihoda u 2022. godini u odnosu na 2021. godinu je rezultat povećanog potraživanja sredstava dječjeg vrtića „KADUJICA“ u cilju nesmetanog rada vrtića.

**RASHODI I IZDACI**

Ukupni rashodi Dječjeg vrtića „KADUJICA“ u odnosu na 2021. godinu su veći za 27% (652.942,92 kn ), a u odnosu na plan su manji za 10% (338.215,44 kn).

**Rashodi za zaposlene**

Rashodi za zaposlene su najzastupljeniji u ukupnim rashodima i čine 80% svih rashoda Vrtića. U odnosu na 2021. godinu rashodi za zaposlene su veći za 28%, a u odnosu na planirana sredstva za 2022. su mani za 4 %.

*Plaće bruto*

Izdaci za plaće bruto su povećani za 20% u odnosu na prethodno razdoblje , a manji su za 3% u odnosu na planirana sredstva. Razlog povećanja plaća bruto je povećanje zakonski minimalne plaće za 2022. godinu, povećanje osnovice plaće i popunjavanje radnih mjesta u skladu s planom poslovanja (tajnik i pomoćnica-spremačica).

*Ostali rashodi za zaposlene*

Izdaci za ostale rashode za zaposlene su povećani znatno za 122 % u odnosu na razdoblje 2021.godine te su izvršeni gotovo u cijelosti u odnosu na plan (99 % planiranih sredstava). Razlog povećanja su veći neoporezivi primici djelatnika u skladu s novim Pravilnikom poreza na dohodak.

*Doprinosi na plaće*

Doprinosi na plaće su povećani za 19,44 % u odnosu na 2021. godinu, a manji su za 8,5 % u odnosu na plan. Povećanje plaće bruto automatski dovodi i do povećanja doprinosa.

**Materijalni rashodi**

Materijalni rashodi se također značajno povećavaju u odnosu na 2021.godinu i to za 23%, a u odnosu na plan su manji za 29%.

*Naknade troškova zaposlenima* se povećavaju za 44 % u odnosu na prethodnu godinu, a za 20 % su manje u odnosu na planirana sredstva. Razlog povećanja su povećani izdaci za neophodno stručno usavršavanje djelatnika , a smanjenje u odnosu na planirana sredstva se odnosi na izdatke za prijevoz na posao s posla koji su zbog korekcije cijene putne karte manji od planiranih izdataka.

*Rashodi za materijal i energiju* su povećani za 24 % u odnosu na prethodno razdoblje. Razlog povećanja su povećanje cijena dobara i energije na tržištu te povećanje broja djece koja koriste uslugu ručka. Povećanje rashoda za materijal i energiju se isključivo odnosi na materijal i sirovine, energiju i uredski materijal , potrošni materijal za rad s djecom, higijenske potrepštine i sredstva za čišćenje, radnu odjeću i obuću i sitni inventar.

Ukupni rashodi za materijal i energiju su manji za 27% u odnosu na planirana sredstva. Odstupanje od planiranih sredstava se najvećim dijelom odnosi na izdatke za električnu energiju. Planirani izdaci za električnu energiju su rezultat cijene energije na tržištu na bazi potrošnje prethodne godine. U 2022. potrošnja električne energije u Vrtiću je manja za 35% ( u kW), a pored toga u zadnjem tromjesečju 2022. veći dio potrošnje je podmiren od strane Vlade RH. (Uredba Vlade RH).

*Rashodi za usluge* u 2022. godini su manji u odnosu na 2021 godinu i u odnosu na plan. Razlog tome je što usprkos povećanju cijena na tržištu velik dio usluga je obavljen u 2021. godini, prilikom početka rada ustanove te u 2022. godini nije bilo potrebe za istima. Kao primjer su obvezni liječnički pregledi prilikom početka rada djelatnika u ustanovi, izrada programa i pravilnika zaštite na radu i zaštite od požara, izrada poslovnih certifikata…. Došlo je i do smanjenja izdataka u 2022. godini za pojedine usluge ( iznošenje i odvoz smeća)

*Ostali nespomenuti rashodi poslovanja* se povećani za 121 % u odnosu na 2021. Navedeni rashodi su manjim dijelom zastupljeni u ukupnim rashodima, a povećani su zbog naknada za rad predstavničkih i izvršnih tijela . U 2022. godini su veći samo iz razloga jer se u 2021. godini naknada realizira tek od rujna 2021. Navedeni rashodi su manji u odnosu na planirana sredstva.

**Financijski rashodi**

Financijske rashode Vrtića čine usluge platnog prometa. Oni su u odnosu na proteklo razdoblje veći za 21 % uslijed povećavanja naknada za usluge platnog prometa. Navedeni izdaci su manji u odnosu na planirana sredstva.

**IMOVINA**

U 2022. godini izdaci za imovinu su 5% manji u odnosu na 2021. godinu i 10 % manji u odnosu na planirana sredstva. Rashodi za nabavu proizvedene dugotrajne imovine se većim dijelom odnose na postrojenja i opremu (veći su za 42% u odnosu na 2021. godinu), a manjim na nematerijalnu proizvedenu imovinu.

Nabava imovine u Vrtiću je isključivo nadopuna postojećeg stanja kako bi se u potpunosti zadovoljili pedagoški standardi.

**PRENESENI MANJAK PRIHODA** uiznosu od 715,47 kn će se pokriti iz općih prihoda, odnosno prihoda iz nadležnog proračuna za financiranje redovne djelatnosti , Osnivača-Općine Okrug.

Na kraju 2022. godine utvrđen je višak poslovanja u iznosu od 20.646,42 kn koji će izmjenama financijskog plana biti raspoređen u planirana sredstva za 2023.godinu kao i gore navedeni manjak iz prethodne godine.

Ukupni višak poslovanja za Vrtića za 2022. godinu iznosi 19.930,95 kn.

**UKUPNE DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 31.12.2022 |
| Ukupne obveze | 17.301,75 | 13.742,50 |
| Dospjele obveze |  0,00 |  200,00 |

Sve se obveze podmiruju u skladu s datumom dospijeća plaćanja. Iznos od 200,00 kn dospjelih obveza je plaćanje usluge Nastavnom zavodu za javno zdravstvo, Split. Račun je zaprimljen u siječnju 2023. godine s rokom dospijeća 30.12.2022.

**OPĆI CILJ VRTIĆA**

Prihodi i izdaci koje je vrtić ostvario u 2022. godini u nesigurnim i promjenjivim uvjetima na tržištu robe, usluga i energije su na optimalan način zadovoljili potrebe djece i djelatnika Dječjeg vrtića „KADUJICA“

Cilj je u Vrtićuosigurati optimalne odgojne i obrazovne uvjete boravka djece s okruženjem koje će djetetu omogućiti stjecanje različitih iskustava i znanja te postizanje većeg standarda cjelokupne usluge Vrtića.

Vizija Vrtića i svih zaposlenika je da Dječji vrtić „KADUJICA“ bude mjesto zadovoljnog, veselog i kreativnog djeteta i zadovoljnog roditelja.